*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2019. gada \_\_.\_\_\_\_\_\_ |
|  |  |  |

.§

**Ministru kabineta rīkojums**

**“Grozījumi Eiropas Savienības struktūrfondu un Kohēzijas fonda  
2014.–2020. gada plānošanas perioda darbības programmā “Izaugsme un nodarbinātība””**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( ... )

1. Pieņemt iesniegto rīkojuma projektu.
2. Valsts kancelejai sagatavot rīkojuma projektu parakstīšanai.
3. Finanšu ministrijai pēc rīkojuma projekta pieņemšanas Ministru kabinetā (turpmāk – MK) grozījumus Eiropas Savienības struktūrfondu un Kohēzijas fonda (turpmāk – ES fondi) 2014.–2020. gada plānošanas perioda darbības programmā “Izaugsme un nodarbinātība” (turpmāk – darbības programma) iesniegt Eiropas Komisijā.
4. Gadījumā, ja Eiropas Komisija neapstiprina ar darbības programmas grozījumiem ierosinātās finansējuma pārdales, Finanšu ministrijai sadarbībā ar ES fondu atbildīgajām iestādēm sniegt priekšlikumus Ministru kabinetam turpmākai rīcībai un risinājumiem.
5. Gadījumā, ja Eiropas Komisija neapstiprina ierosinātās finansējuma pārdales darbības programmā, kas paredz papildu finansējumu Labklājības ministrijas pārziņā esošajam 9.3.1.1.pasākumam “Pakalpojumu infrastruktūras attīstība deinstitucionalizācijas plānu īstenošanai”, Labklājības ministrijai kā atbildīgajai iestādei, izpildot šī protokollēmuma 4.punktā noteikto uzdevumu, sniegt priekšlikumu Finanšu ministrijai, Labklājības ministrijas pieejamo finanšu resursu ietvaros.
6. VSIA “Paula Stradiņa klīniskās universitātes slimnīca” Eiropas Reģionālās attīstības fonda (turpmāk – ERAF) projektam Nr.9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība” novirzīt finansējumu 29 400 000 EUR šādā kārtībā:
   1. Veselības ministrijai novirzot 9.2.4.2.pasākuma “Pasākumi vietējās sabiedrības veselības veicināšanai” (turpmāk – 9.2.4.2.pasākums) Eiropas Sociālā fonda (turpmāk – ESF) finansējumu 5 021 900 EUR;
   2. Veselības ministrijai novirzot 9.3.2.specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru”   
      (turpmāk – 9.3.2.SAM) pirmās un trešās projektu iesniegumu atlases kārtas ERAF finansējumu 222 040 EUR;
   3. Kultūras ministrijai novirzot 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ERAF finansējumu 16 100 000 EUR;
   4. Labklājības ministrijai novirzot 9.1.1.1.pasākuma “Subsidētās darbavietas nelabvēlīgākā situācijā esošiem bezdarbniekiem” valsts budžeta līdzfinansējumu 5 650 200 EUR, aizstājot to ar ESF finansējumu 5 000 000 EUR no Veselības ministrijas pārziņā esošā 9.2.6.specifiskā atbalsta mērķa “Uzlabot ārstniecības un ārstniecības atbalsta personāla kvalifikāciju” un 650 200 EUR no Veselības ministrijas pārziņā esošā 9.2.4.2.pasākuma;
   5. Labklājības ministrijai novirzot 9.1.1.2.pasākuma “Ilgstošo bezdarbnieku aktivizācijas pasākumi” valsts budžeta līdzfinansējumu 2 405 860 EUR, aizstājot to ar ESF finansējumu 2 405 860 EUR no Veselības ministrijas pārziņā esošā 9.2.4.2.pasākuma.
7. Atzīt par aktualitāti zaudējušu MK 2019.gada 13.septembra sēdes protokollēmuma (prot. Nr.41 1.§) “Informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam”” 3.3.apakšpunktu.
8. Veselības ministrijai grozījumus MK noteikumos par 9.3.2.SAM otrās projektu iesniegumu atlases kārtas īstenošanu sagatavot un noteiktā kārtībā iesniegt izskatīšanai MK pēc Eiropas Komisijas lēmuma par grozījumiem darbības programmā apstiprināšanas un MK 2019.gada 13.augusta sēdes protokollēmuma (prot. Nr.34 55.§) “Informatīvais ziņojums “Par papildu nepieciešamo publisko finansējumu VSIA “Paula Stradiņa klīniskā universitātes slimnīca” jaunā A korpusa būvniecības otrās kārtas infrastruktūras attīstībai”” 3.punktā noteiktā uzdevuma izpildes.
9. Veselības ministrijai sadarbībā ar Centrālo finanšu un līgumu aģentūru kā sadarbības iestādi nodrošināt, ka VSIA “Paula Stradiņa klīniskās universitātes slimnīca” projektā Nr. 9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība” uzņemas papildu līgumsaistības pēc tam, kad atbilstoši šī protokollēmuma 6.punktā noteiktajam tiks atbrīvots finansējums, veicot attiecīgus grozījumus vienošanās vai līgumā par ES fondu projekta īstenošanu un MK noteikumos par specifiskā atbalsta mērķa vai pasākuma īstenošanu, kā arī pēc šī protokollēmuma 8.punktā noteiktā uzdevuma izpildes.
10. Ņemot vērā, ka VSIA “Paula Stradiņa klīniskās universitātes slimnīca” lielā projekta Nr. 9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība” būtisku izmaiņu veikšanai un ar darbības programmas grozījumiem ierosinātā jaunā lielā projekta “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde” līguma noslēgšanai ir nepieciešams Eiropas Komisijas lēmums, Veselības ministrijai un Satiksmes ministrijai attiecīgi nodrošināt darbības, lai grozījumi lielā projekta iesniegumā/projekta iesniegums tiktu savlaicīgi sagatavoti un iesniegti ES fondu sadarbības iestādē izvērtēšanai un atbilstošu dokumentu tālākai iesniegšanai Eiropas Komisijas sniegtās tehniskās palīdzības atbalstītam neatkarīgam ekspertam iesnieguma kvalitātes izvērtējuma veikšanai un Eiropas Komisijai lēmuma pieņemšanai.

Ministru prezidents A.K. Kariņš

Valsts kancelejas direktors J. Citskovskis

Finanšu ministrs J.Reirs

Baldunčika, 67095479

Jolanta.Balduncika@fm.gov.lv